દરમિયાનમાં નરોડા જીઆઇડીસીથી ગેલેકસી ચાર રસ્તા તરફ જતાં અચાનક મારુતિ કારમાં બે શખ્સ અને બાઇક પર આવેલા શખ્સે એકાએક પોતાનાં વાહન સરકારી વાહનની આગળ ઊભાં રાખી ગાળો આપી, “સાલે પુલિસવાલે હો તો કયા હુઆ આજ તો તુમ્હેં યહાં ખતમ કર દેંગે” કહી તેઓને બળજબરીથી ગાડીમાં બેસાડીને ઘટનાસ્થળે લઇ ગયા હતા અને ઢોર માર માર્યો હતો. બાદમાં આરોપીઓ ફરાર થઇ ગયા હતા. માર મારનાર ઇસમો સત્યપ્રકાશ ઉર્ફે બાબુ સોની, વિશાલ ઉર્ફે મગનભાઇ ચૌહાણ અને શશીકુમાર પ્રજાપતિ હોવાનું જાણવા મળ્યું હતું. પોલીસે હાલ આ અંગે ગુનો નોંધી આરોપીઓને ઝડપી લેવા તજવીજ હાથ ધરી છે.